Bare så du vet det

Bare så du vet det er en bok av Jon Almaas, utgitt av Kagge Forlag i 2003.

Boken er en parodi av vanlige oppslagsverk, og den beskriver unyttige fakta, fra farten til en spermie til forskjellige fobier. Boken har ISBN 82-489-0437-7.

Forfatteren lovte pengene tilbake til kjøpere som ikke ble bedre mennesker av å lese den, forutsatt at de kunne bevise det.«Gammelt nytt blir ny bok», VG 15. oktober 2003, side 46. Aftenpostens kritiker, Arnhild Skre, mente boka var noe nerdete men med en viss sjarm. Oppsettet uten register var «ganske autoritært», men hun vedgikk at man ville ha det «litt artig» om en leste hele boka.Arnhild Skre: «Formynderske morsomheter», Aftenposten 17. oktober 2003, side 15. Tore Rem meldte boka i Dagbladet. Han mente boka viste «stor vilje til humor», men at «det altfor ofte (ble) tvungent». Boka var «egnet til å utløse savnet etter en form for styrende intelligens». Han så på dette som en kjendisbok med «total frikobling fra kompetanse som eneste premiss».Tore Rem: «Frivillig morsom», Dagbladet 10. november 2003, side 45.

Boka var månedens hovedbok i Bokklubben Dagens Bøker. 

 Referanser 

Kategori:Norske bøker
Kategori:Bøker fra 2003